สวัสดีค่ะ รบกวนขอคำปรึกษาค่ะ ตอนนี้อายุ46ปีค่ะ มีอาการตกขาว โดยมีลักษณะสีขาวข้นเหนียวและมีกลิ่นเหม็นเปรี้ยวแต่ไม่มีอาการแสบหรือคันค่ะ ไม่มีเพศสัมพันธ์ค่ะ เนื่องจากไม่มีสามีค่ะ ต้องรักษายังไงคะ
สวัสดีค่ะ อาการมีตกขาวสีขาวข้นเหนียวและมีกลิ่นเหม็นเปรี้ยวแต่ไม่มีอาการแสบหรือคัน ดังกล่าวมานั้น อาจจะเป็นตกขาวปกติของร่ายกาย โดยตกขาวปกติจะลักษณะคล้ายกับแป้งเปียก ไม่ระคายเคือง ไม่คัน ไม่มีกลิ่น ในบางช่วงอาจจะออกมาเยอะกว่าปกติได้สาเหตุอื่นๆเช่นการติดเชื้อราในช่องคลอด จะเป็นตกขาวสีขาวข้นคล้ายนมบูด อาจคันและระคายเคืองช่องคลอดได้มาก เกิดในผู้ที่ไม่เคยมีเพศสัมพันธ์ได้ หรืออาจเป็นตกขาวจากการระคายเคืองในช่องคลอดจากการใช้สารสวนล้างต่างๆในเบื้องต้นงดการทำกิจกรรมทางเพศ รักษาความสะอาดบริเวณอวัยวะเพศให้ดี ไม่ให้อับชื้น ไม่สวนล้างช่องคลอด และควรไปพบแพทย์ถ้าอาการยังเป็นมากขึ้นเรื่อยๆ ตกขาวออกมาจำนวนมากผิดปกติ มีกลิ่นเหม็น ระคายมาก หรือมีสีผิดไปจากสีขาวร่วมด้วย